CELEX: 32016R0558
Language: sl
Date: 2016-04-11 00:00:00
Title: Delegirana uredba Komisije (EU) 2016/558 z dne 11. aprila 2016 o odobritvi sporazumov in odločitev zadrug in drugih oblik organizacij proizvajalcev v sektorju mleka in mlečnih proizvodov glede načrtovanja proizvodnje

12.4.2016   
            
            
               SL
            
            
               Uradni list Evropske unije
            
            
               L 96/18
            
         DELEGIRANA UREDBA KOMISIJE (EU) 2016/558
   z dne 11. aprila 2016
   o odobritvi sporazumov in odločitev zadrug in drugih oblik organizacij proizvajalcev v sektorju mleka in mlečnih proizvodov glede načrtovanja proizvodnje
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1), in zlasti člena 219(1) v povezavi s členom 228 Uredbe,
   ob upoštevanju naslednjega:
   
               (1)
            
            
               Sektor mleka in mlečnih proizvodov doživlja daljše obdobje velikih tržnih neravnotežij. Odkupne cene mleka so v zadnjih 18 mesecih pod pritiskom zaradi neravnotežja med povečano proizvodnjo in upočasnjeno rastjo povpraševanja na svetovnem trgu.
            
         
               (2)
            
            
               Kljub učinkovitosti ukrepov, ki jih je Komisija že sprejela, se razmere še poslabšujejo, saj sta zaprtje ruskega trga in manjše povpraševanje Kitajske prizadela sektor mleka in mlečnih proizvodov v času, ko so bile izvedene naložbe v proizvodnjo zaradi izteka mlečnih kvot 31. marca 2015 in pozitivnih obetov na svetovnem trgu. Glede na razpoložljivo tržno analizo v naslednjih dveh letih ni mogoče pričakovati znatnega zmanjšanja obsega proizvodnje.
            
         
               (3)
            
            
               Izvedbena uredba Komisije (EU) 2016/559 (2) pooblašča priznane organizacije proizvajalcev, njihova združenja in priznane medpanožne organizacije v sektorju mleka in mlečnih proizvodov za sklepanje prostovoljnih skupnih sporazumov in sprejemanje skupnih odločitev o načrtovanju proizvodnje mleka na začasni osnovi za obdobje šestih mesecev. Glede na to, da so za sektor mleka in mlečnih proizvodov značilne predvsem zadružne strukture, je primerno razširiti navedeno pooblastilo, vključno s povezanimi obveznostmi priglasitve, na subjekte, ki jih vzpostavijo proizvajalci mleka. Enako velja za druge oblike organizacij proizvajalcev, ki so jih ustanovili proizvajalci mleka v skladu z nacionalno zakonodajo in delujejo v sektorju mleka in mlečnih proizvodov, da bi se kar najbolj povečal doseg ukrepa.
            
         
               (4)
            
            
               Za zagotovitev učinkovitosti bi se morala ta uredba začeti uporabljati čim prej, vzporedno z Izvedbeno uredbo (EU) 2016/559. Zato bi morala ta uredba začeti veljati dan po objavi –
            
         SPREJELA NASLEDNJO UREDBO:
   Člen 1
   Brez poseganja v določbe člena 209(1) Uredbe (EU) št. 1308/2013 se Izvedbena uredba (EU) 2016/559 smiselno uporablja za zadruge in druge oblike organizacij proizvajalcev, ki so jih ustanovili proizvajalci mleka v skladu z nacionalno zakonodajo in delujejo v sektorju mleka in mlečnih proizvodov.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. aprila 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 671.
   
      (2)  Izvedbena uredba Komisije (EU) 2016/559 z dne 11. aprila 2016 o odobritvi sporazumov in odločitev o načrtovanju proizvodnje v sektorju mleka in mlečnih proizvodov (glej stran 20 tega Uradnega lista).